b'\n_START_ARTICLE_\nAndr\xc3\xa9 Ch\xc3\xa9ron\n_START_PARAGRAPH_\nAndr\xc3\xa9 Ch\xc3\xa9ron (25. syyskuuta 1895 Colombes, Ranska \xe2\x80\x93 12. syyskuuta 1980 Leysin, Sveitsi) oli ranskalainen shakinpelaaja ja shakkiteht\xc3\xa4vien laatija sek\xc3\xa4 shakkikirjailija. H\xc3\xa4nelle my\xc3\xb6nnettiin vuonna 1959 laadinnan kansainv\xc3\xa4lisen mestarin arvonimi samana vuonna, jolloin arvonimi perustettiin. H\xc3\xa4n oli my\xc3\xb6s merkitt\xc3\xa4v\xc3\xa4 loppupeliteoreetikko._NEWLINE_Nuoruudessaan Ch\xc3\xa9ron muutti heikon terveytens\xc3\xa4 takia Sveitsiin. H\xc3\xa4n asui siell\xc3\xa4 sittemmin useita vuosia. Terveydentilansa vuoksi Ch\xc3\xa9ron ei my\xc3\xb6sk\xc3\xa4\xc3\xa4n paljon pelannut shakkia, vaan keskittyi enimm\xc3\xa4kseen shakkiteht\xc3\xa4vien laatimiseen. Pelaajana h\xc3\xa4n kuitenkin voitti Ranskan mestaruuden kolme kertaa (1926, 1927 ja 1929). Lis\xc3\xa4ksi h\xc3\xa4n edusti Ranskaa Lontoon shakkiolympialaisissa 1927. Amat\xc3\xb6\xc3\xb6rien maailmanmestaruuskisoissa Haagissa vuonna 1928 h\xc3\xa4n sijoittui 16 pelaajan joukossa 9.:nneksi.'